stanford-oval/wikipedia huggingface dataset:
משפחת קארין
תגליות נוספות הקשורות למשפחה

פני האסטרואידים במשפחה זו חלקים ויחסית חסרי פגיעות, מה שיאפשר לדעת את הרכבם בבדיקה ספקטרוסקופית וישפוך אור על הקשר האפשרי בין אסטרואידים למטאוריטים. העובדה שגילם ידוע, יאפשר גם להגדיר את קצב היווצרות מכתשים באסטרואידים.
ייתכן שהמשפחה היא המקור לאחת מחגורות האבק הבין-פלנטרי שהתגלו על ידי הלוויין IRAS ולמטאוריטים עם הרכב התואם אסטרואידים מסוג S ותקופת חשיפה לקרינה קוסמית של 5.8 מיליון שנה לערך.
מחקר של המשפחה גילה לראשונה את אפקט יארקובסקי בחגורת האסטרואידים.
משה אריה ראטה

| --- | --- |
אין תמונה חופשית
 לידה:  1845 ה'תר"ה
 פטירה:  13 בנובמבר 1906 (בגיל 61 בערך) כ"ה בחשוון ה'תרס"ז
 מקום פעילות:  רבן של פרשוב ופאפא, ממלכת הונגריה
 צאצאים:  חתנו הרב שמואל סג"ל אוסטרליץ, רבה של מישקולץ
 
הרב משה אריה ראטה (תר"ה, 1845 – כ"ה בחשוון ה'תרס"ז, 13 בנובמבר 1906) רבה של אֶפֶּרִיֶס (היא פרשוב, כיום בסלובקיה) ושל העיר פאפא שבהונגריה. מהבודדים שברבני הונגריה שתמך בציונות.
ביוגרפיה

פרק זה לוקה בחסר. אנא תרמו לוויקיפדיה ו.
הרב ראטה שימש כרבה של אפריס (פרשוב),[דרושה הבהרה] ובשנת התרנ"ג, 1893, התמנה לרבה של העיר פאפא והקים בה ישיבה.
ביוגרפיה > עמדותיו

היה תומך נלהב של התנועה הציונית והמזרחי, ומבין הרבנים הבודדים שתמכו בהן בפומבי בממלכת הונגריה טרום מלחמת העולם הראשונה. בשנת 1904 (תרס"ד) פרסם חוברת בגרמנית בשבח התנועה הציונית, וכן פרסם מאמרי תמיכה בציונות בכתב העת תל תלפיות, והתכתב על כך עם הרבנים המעטים תומכי הציונות בהונגריה - הרב שלמה זלמן ברודי והרב דוד צבי קצבורג. בעקבות תמיכתו בציונות סבל מרדיפות של הרבנים המתנגדים אליה ותלמידיהם הקנאים, ויש אומרים שהדבר הוביל למחלת הלב שבגינה נפטר בכ"ד מרחשוון תרס"ו, 22 בנובמבר 1905.
במכתב ששלח לרב קצבורג, הוא כותב שנודע לו שהרב שלום קוטנא, רבה של אייזנשטאדש, "ערך מכתבים לנגדי לכמה רבנים במדינתינו, אבל כאשר שמעתי עד עתה - לא הטו אזנם לדבריו". ועוד כתב שם: "והנה הרבנים, אף אלו אשר בקרבם יסכימו עמנו, מכל מקום לא מלאו לבם לגלות דעתם בפומבי, כי כל אחד יפחד ויירא שייפול צל על הארטאדאקסיא (אורתודוקסיה) שלו".
ספרו

כתב ספר בגרמנית בשם "היהדות מנקודת מבטה של היהדות החרדית". הספר תורגם לעברית על ידי חיה בתיה מרקוביץ.
משפחתו

חתנו היה הרב שמואל סג"ל אוסטרליץ, אב בית הדין של קהילת מישקלץ.
הערות שוליים

↑  נפתלי בן מנחם, "מספרות ישראל באונגאריה", עמ' 71.
↑  מספרות ישראל באונגאריה, עמ' 72-73.
מפרץ פלורידה

| --- | --- |

 מידע כללי
 סוג:  מפרץ 
 מידע נוסף
 מדינות באגן הניקוז:  ארצות הברית 
 קואורדינטות:  25°00′01″N 80°44′59″W﻿ / ﻿25.000277777778°N 80.749722222222°W﻿ / 25.000277777778; -80.749722222222
  (למפת פלורידה מוגדלת) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מפרץ פלורידה(למפת פלורידה רגילה) טאלאהאסי ג'קסונוויל מיאמי טמפה אורלנדו פורט לודרדייל פורט סנט לוסי קייפ קורל גיינסוויל קי וסט ג'ורג'יה אלבמה מפרץ מקסיקו האוקיינוס האטלנטי מפרץ פלורידה
 
מפרץ פלורידה (באנגלית: Florida Bay) הוא מפרץ רדוד הממוקם בקצה הדרומי של מדינת פלורידה, דרומית לפארק הלאומי אוורגליידס, מזרחית לאיי הקיז. המפרץ נמצא בשטח הפארק הלאומי, ובקצהו הדרומי נמצאת שמורת הטבע הימית איי הקיז של פלורידה.
נדי מים

אזור מפרץ פלורידה נחשב ל"בירת נדי המים של העולם" בשל מספר הרב של אירועים אלה - כ-500 נדי מים מדי שנה. מרבית נדי המים מתרחשים בחודשים מאי - אוקטובר.
הערות שוליים

↑  אקלים במפרץ פלורידה אתר global security
| פלורידה קיז |
| --- | --- | --- |
| הפארק הלאומי ביסקיין | סולג'ר קי • ראגד קיז • בוקה צ'יטה קי • סנדס קי • אליוט קי • אדמס קי • אולד רודס קי • איילנדיה |  |
| הקיז העליונים | קי לארגו • פלנטיישן קי • וינדלי קי • קי מטקומבה העליון • אינדיאן קי • ליגנומוויטאה קי • קי מטקומבה התחתון • איילאמורדה |  |
| הקיז האמצעיים | קרייג קי • פייסטה קי • לונג קי • לייטון • קונק קי • דק קי • גראסי קי • קרול קי • לונג פוינט קי • פט דיר קי • קי וקה • מרתון (פלורידה) • חוף קי קולוני • בוט קי • נייטס קי • פיג'ן קי |  |
| הקיז התחתונים | ליטל דק קי • מיזורי קי • אוהיו קי • ביאה הונדה קי • ספאניש הארבור קי • וסט סמרלנד קי • נו ניים קי • ביג פיין קי • ליטל טורץ' קי • מידל טורץ' קי  • ביג טורץ' קי  • רמרוד קי  • סמרלנד קי • נוקמידאון קי •  שוגרלוף קי • פארק קי • שוגרלוף קי התחתון • סאדלבאנץ' קי • שארק קי • גייגר קי •  ביג קוקפיט קי • רוקלנד קי המזרחי • רוקלנד קי • בוקה צ'יקה קי • קי הייבן •  קי וסט • סיגסבי פארק • פלמינג קי • סנסט קי • ויטסריה |  |
| איים מרוחקים | מיו קיז • באלאסט קי • מרקיז קיז • טורטוגס היבשים |  |
| אזורים | מפרץ פלורידה •  הפארק הלאומי דריי טורטוגס • השמורה הימית הלאומית פלורידה קיז •  שמורת האיילים הלאומית קיז •  מפרץ ביסקיין •הפארק הלאומי ביסקיין • שמורת הטבע הלאומית קי וסט • שמורת הטבע הלאומית אגם קרוקודיל |  |
| נושאים אחרים | מחוז מונרו • רפובליקת קונק • הכביש המהיר מעל הים • הרכבת מעל הים • גשר קארד סאונד • גשר שבעת המילים • גשר בהיה הונדה • הוריקן וילמה • הוריקן יום העבודה של 1935 • איל הקיז • פאי קי ליים |  |
| --- | --- |
בקרת זהויות :  NLI: 987007556115705171  LCCN: sh91002429  SUDOC: 05964530X  VIAF: 234701563   WorldCat (עם VIAF): 234701563 
נד מים במפרץ פלורידה.
משחקת באש

| --- | --- |
כרזת הסרט
כרזת הסרט
 מבוסס על:  הספר "אש זרה" מאת סטיבן קינג
 בימוי:  קית תומאס 
 הופק בידי:  ג'ייסון בלאם מרתה דה לורנטיס עקיבא גולדסמן רפאל מרגולס אדם מרגולס ג'יי ליפשיץ
 תסריט:  סקוט טימס 
 עריכה:  טימותי אלוורסון 
 שחקנים ראשיים:  זאק אפרון ראיין קירה ארמסטרונג מייקל גרייס סידני למון גלוריה ראובן
 מוזיקה:  ג'ון קרפנטר, קודי קרפנטר, Daniel Davies 
 מדינה:  ארצות הברית 
 חברת הפקה:  בלאמהאוס הפקות Weed Road Pictures BoulderLight Pictures Angry Adam Productions
 חברה מפיצה:  סרטי יוניברסל
 שיטת הפצה:  וידאו על פי דרישה 
 הקרנת בכורה:  ישראל 12 במאי 2022 ארצות הברית 13 במאי 2022
 משך הקרנה:  94 דק' 
 שפת הסרט:  אנגלית 
 סוגה:  אימה מותחן
 www.firestartermovie.com
 דף הסרט ב־IMDb
 
משחקת באש (באנגלית: Firestarter) הוא סרט אימה אמריקאי, המבוים על ידי קית תומאס ומבוסס על הרומן "אש זרה" מאת סטיבן קינג. הסרט הוא עיבוד מחודש לעיבוד הקולנועי "יורקת האש" שהופק בשנת 1984.
הסרט עלה לאקרנים בבתי הקולנוע, ובמקביל בשירות הזרמת המדיה "Peacock", ב-13 במאי 2022.
תקציר העלילה

גבר צעיר נאלץ להגן על בתו לאחר שהיא מפתחת יכולות פירוקינטיות, ובמקביל נצוד על ידי סוכנות ממשלתית חשאית המכונה "הסדנה", שבכוונתה ללכוד אותה ולשלוט בה.
צוות השחקנים

זאק אפרון – אנדי מקגי
ראיין קירה ארמסטרונג – צ'ארלי מקגי, בתם של אנדי וויקי, שלה יכולות פירוקינטיות.
מייקל גרייס – ריינבירד
סידני למון – ויקי מקגי, אשתו של אנדי ואמה של צ'ארלי.
קורטווד סמית' - ד"ר ג'וזף
גלוריה ראובן - קאפ
הפקה > פיתוח

ב-27 באפריל 2017, סרטי יוניברסל ובלמהאוס הפקות" הכריזו על כוונתן להפיק עיבוד מחודש לספרו של סטיבן קינג, "אש זרה". עם ההכרזה על ההפקה, נמסר כי את הסרט עתיד לביים עקיבא גולדסמן, שאף יפיק אותו לצדם של ג'ייסון בלאם ומרתה דה לורנטיס. ב-28 ביוני 2018, דווח על כך שהבמאי פתיח אקין יחליף את גולדסמן במלאכת בימוי הסרט, ושהתסריט לסרט ייכתב על ידי התסריטאי סקוט טימס. ב-16 בדצמבר 2019, אושר רשמית שקית תומאס יהיה אמון על בימוי הסרט.
הפקה > ליהוק

בספטמבר 2020, נמסר על ליהוקו של זאק אפרון לגילום דמותו של אנדי מקגי. בפברואר 2021, דווח שמייקל גרייס יגלם את דמותו של האנטגוניסט הראשי, ריינבירד. ביוני 2021, נמסר על ליהוקה של ראיין קירה ארמסטרונג לגילום דמותה של צ'ארלי מקגי, בתו של אנדי. ב-28 ביוני 2021, נמסר על ליהוקה של סידני למון לגילום דמותה של ויקי מקגי, אשתו של אנדי ואמה של צ'ארלי.
הפקה > צילומים

צילומי הסרט החלו ב-25 במאי 2021, בטורונטו, אונטריו, והסתיימו ב-17 ביולי 2021.
הערות שוליים

↑  D'Alessandro, Anthony (April 27, 2017). "'Firestarter': Stephen King Classic Reignites With Universal, Blumhouse & Akiva Goldsman morning Directing". Deadline Hollywood. Retrieved April 29, 2020.
↑  Kroll, Justin (June 28, 2018). "'In the Fade' Director to Take on Stephen King's 'Firestarter' for Universal, Blumhouse (EXCLUSIVE)". Variety. Retrieved June 9, 2020.
↑  Kroll, Justin (December 16, 2019). "'Firestarter' Reboot Taps 'Vigil' Filmmaker to Direct". Variety. Retrieved April 29, 2020.
↑  D'Alessandro, Anthony (September 29, 2017). "Zac Efron Joins Universal-Blumhouse's 'Firestarter' Reboot". Deadline Hollywood. Retrieved November 5, 2020.
↑  D'Alessandro, Anthony (February 10, 2021). "Michael Greyeyes Joins Blumhouse's Stephen King Pic 'Firestarter'". Deadline Hollywood. Retrieved February 10, 2021.
↑  D'Alessandro, Anthony (June 2, 2021). "'Firestarter': Blumhouse Reboot Of Stephen King Classic Finds Its Charlie In Ryan Kiera Armstrong – First Look". Deadline Hollywood. Retrieved June 2, 2021.
↑  D'Alessandro, Anthony (June 28, 2021). "'Firestarter': Blumhouse Reboot Of Stephen King Classic Adds Sydney Lemmon". Deadline Hollywood. Retrieved June 28, 2021.
↑  "Firestarter - Production Listing". Productionlist.com. March 15, 2021. Retrieved March 16, 2021.
↑  Eisenberg, Eric (May 25, 2021). "Zac Efron's Firestarter Has Begun Filming, And They Celebrated With Wild, Fiery Video". CinemaBlend. Retrieved May 25, 2021.
↑  Josh Millican, "Blumhouse's FIRESTARTER Remake Has Wrapped", Dread Central, ‏2021-07-18
מסתערים על אזור 51, הם לא יכולים לעצור את כולנו

| --- | --- |

 מידע כללי
 סוג:  אירוע פייסבוק, פשיטה, מֶם אינטרנט 
 מדינה:  ארצות הברית 
 מיקום:  אזור 51 
 קואורדינטות:  37°14′06″N 115°48′40″W﻿ / ﻿37.235°N 115.81111111111°W﻿ / 37.235; -115.81111111111
 מספר משתתפים:  2,000,000 
 תקופה:  20 בספטמבר 2019 – 22 בספטמבר 2019 (3 ימים) 
 he
 www.stormarea51.us
 
מסתערים על אזור 51, הם לא יכולים לעצור את כולנו (באנגלית: Storm Area 51, They Can't Stop All of Us) הוא אירוע פייסבוק אמריקאי שתוכנן ל-20 בספטמבר 2019 באזור 51, בסיס חיל האוויר של ארצות הברית (USAF) במתקן האימונים נליס, שמטרתו הייתה לפשוט על המתקן ולחפש יצורים חיים מחוץ לכדור הארץ. האירוע נוצר על ידי מתי רוברטס, שטען שיצירת האירוע היא למטרות בידור וסירב לקחת אחריות על נפגעים במקרה שאנשים אכן ינסו לפשוט על הבסיס הצבאי. רוברטס פרסם את האירוע ב-27 ביוני 2019. מאז, האירוע הפך לתופעת אינטרנט - למעלה משני מיליון אנשים סימנו כי הם "משתתפים" וכ-1.5 מיליון סימנו כי הם "מתעניינים" בעמוד האירוע.
דוברת חיל האוויר של ארצות הברית, לורה מקאנדרוס, אמרה כי גורמים בממשל ידעו על האירוע והרתיעו אנשים מלנסות להיכנס לאזור הצבאי. גורמי אכיפת החוק בנבדה הזהירו את המשתתפים הפוטנציאליים באירוע מפני הסגת גבול. האירוע, אף על פי שהוא קומי, השפיע על עסקים הן בנבדה והן ברחבי ארצות הברית, שהתכוננו להגעת המבקרים.
רקע

אזור 51 היה נושא לתאוריות קשר רבות בנוגע לחייזרים מאז שנות החמישים, כאשר כמה אנשים דיווחו כי ראו עב"מים במיקום הבסיס, בערך באותה התקופה שהצבא החל להטיס מטוסי לוקהיד U-2 של ה-CIA באזור. סיבה נוספת שקישרה את אזור 51 לתאוריות קשר רבות היא הסודיות הרבה סביב הבסיס, וניסיונות ה-CIA והממשל לסווג אותו. רבים המאמינים בתאוריות קשר מאמינים כי חייזרים, עב"מים או סודות הקשורים להם מאוחסנים באזור 51. ביוני 2019 סיפק הפנטגון לחברי הקונגרס תדרוך על עב"מים שטייסי חיל הים נתקלו בהם. נשיא ארצות הברית דונלד טראמפ עבר גם כן תדרוך לגבי עב"מים.
מתי רוברטס, סטודנט אמריקאי ויוצר האירוע, העלה את הרעיון לאחר שצפה בפודקאסט הנוגע בתאוריית הקשר על אזור 51, בהופעתם של תאורטיקן הקונספירציה בוב לזר והקולנוען ג'רמי קורבל ב-20 ביוני 2019. לזר טען שעבד עם חלליות חייזרים כשעבד במתקן תת-קרקעי באזור 51.
אירוע הפייסבוק ומם האינטרנט

מתי רוברטס, הידוע גם כסטרימר משחקי הווידאו SmyleeKun, יצר את האירוע בפייסבוק ב-27 ביוני כבדיחה, ולא העלה על דעתו את ההתפשטות הוויראלית שהאירוע יקבל. האירוע מתכנן פשיטה בעמק אמרגוסה משעה שלוש לפנות בוקר לשש בבוקר (PDT) ב-20 בספטמבר 2019. בתיאור האירוע בפייסבוק נכתב, "אם אנו רצים ריצת נארוטו, נוכל לנוע מהר יותר מהכדורים שלהם. בואו לראות את החייזרים", בהתייחס לסגנון הריצה הייחודי של דמות האנימה נארוטו אוזומאקי ועוד כמה דמויות בסדרה, שרצות כשזרועותיהן מתוחות מאחוריהן, ראשם מוטה מטה ופלג גופם העליון מוטה קדימה. רוברטס אמר כי לאירוע היו בערך 40 נרשמים לרשימת האירוע ב-3 ימים לרשימת האירוע ולפתע הפך לוויראלי. ייתכן שהמם התפשט תחילה באפליקציה TikTok, ואף ב-Reddit ובאינסטגרם בהמשך. עמוד הפייסבוק לאירוע מלא באלפי פוסטים סאטיריים הדנים בדרך הטובה ביותר לפרוץ לאזור 51. לאחר התפשטות המם והפיכתו לוויראלי, רוברטס חשש שהוא יקבל ביקור מה-FBI. האירוע קיבל 2 מיליון סימוני "משתתף" וכ-1.5 מיליון סימוני "מתעניין" ממשתמשי פייסבוק שונים החל מ-22 באוגוסט. רוברטס תכנן מאז לארגן פסטיבל מוזיקה על בסיס האירוע שיכונה "Alienstock".
הראפר ליל נאז X פרסם קליפ מוזיקלי יחד עם יאנג ת'אג ומייסון רמזי רמיקס לשירו "Old Town Road" על הפשיטה המתוכננת.
בהשראת האירוע נוצרו גם אירועים שונים ברחבי הפייסבוק על הסתערות למקומות נוספים כמו של כנסיית ישוע המשיח של קדושי אחרית הימים, לוך נס, ומשולש ברמודה. בישראל התפשט אירוע דומה הקורא להסתער על הכור בדימונה. בהולנד דף ממים שמאלני הנקרא "Memes for the Masses" (ממים להמונים) יצר אירוע "מסתערים על מטה משרד החינוך" כמחאה על שכר הלימוד.
בפועל, ביום האירוע הגיעו פחות מ-200 איש לכניסה לאתר, והתפזרו ללא תקריות מיוחדות.
תגובת הממשלה

ב-10 ביולי, בשיחה עם הוושינגטון פוסט, אמרה דוברת חיל האוויר האמריקני, לורה מקאנדרוס, כי גורמים רשמיים היו מודעים לאירוע, והוציאו אזהרה באומרו: "[אזור 51] הוא טווח אימונים פתוח לחיל האוויר האמריקני, ואנו מרתיעים את כל מי שמנסה להגיע לאזור בו אנו מכשירים כוחות אמריקאים חמושים", והוסיפה: "חיל האוויר האמריקני תמיד מוכן להגן על אמריקה ועל נכסיה". קצין מידע ציבורי בבסיס חיל האוויר נליס אמר לתחנת הרדיו KNPR כי "כל ניסיון לגשת לאזור באופן לא חוקי הוא חמור ביותר". פוסט ויראלי ברדיט הראה תמונה בה מה שנראה כתדריך של חיל האוויר האמריקני על ריצת נארוטו.
השפעה > מחוז לינקולן

באוגוסט 2019 ניסחו בכירים במחוז לינקולן הצהרת חירום ותוכנית לשיתוף משאבים עם מחוזות שכנים, וצפו כי האזור יוצף על ידי המון המונה 40,000 איש. במחוז יש רק 184 חדרי מלון, וגורמים רשמיים צפו כי רשת הסלולר המקומית לא תוכל להתמודד עם התנועה הנוספת, בנוסף הביעה חשש ודאגה מהצפיפות באתרי המחנאות, תחנות הדלק והשירותים הרפואיים הציבוריים.
העיירה רייצ'ל פרסמה אזהרה באתר שלה, והמליצה למשתתפים להיות "מנוסים בקמפינג, בטיולים ובשרידה בסביבה מדברית קשה ולהיות עם כלי רכב במצב טוב". בנוסף, הודיעו כי העיירה ככל הנראה לא תוכל לספק די אוכל, מים או דלק לכל המבקרים ומצפים כי גורמי אכיפת החוק המקומיים "יוצפו". האתר הזהיר כי תושבי המקום יהיו מוכנים "להגן ולשמור על רכושם", והוסיפו כי "זה יהיה מכוער".
השפעה > עסקים

בעלי עסקים ברייצ'ל, נבאדה, עיירה המונה 56 אנשים בלבד ממש מחוץ לבסיס הצבאי, התכוננו להגעת מבקרים שרוצים להגיע לאזור 51. קוני ווסט, הבעלים של המסעדה והפונדק "אליין הקטנה", אמר בראיון כי כל 13 חדרי הפונדק הוזמנו וכי הוא מתכנן להקים אתר קמפינג בגודל 120 דונמים ולייבא סחורה לאירוע. איש העסקים מלאס וגאס, ג'ורג' האריס, אמר כי הוא מתכנן להביא להקות שינגנו באזור, והוא מקווה שהאירוע יהפוך לפסטיבל שנתי בשם "הנחיל". מתי רוברטס הביע גם הוא עניין בפסטיבל מוזיקה שייערך מחוץ לאזור 51. קו קוסמי, הבעלים של החנות Aliens R Us (חייזרים הם אנחנו) בבולדר סיטי, אומר שאף על פי שהחנות נמצאת במרחק של 270 קילומטרים מאזור 51, העסקים גדלו בגלל ההתעניינות הפתאומית בחייזרים.
עסקים אחרים ברחבי ארצות הברית ביססו מוצרים ושירותים על אירוע זה. הושקו אוספים שונים של סחורה הקשורה לאירוע מקמעונאים מקוונים. באד לייט, מותג בירות של מבשלת אנהאוזר-בוש אינבוו, מתכננת לשחרר תווית בירה שיווקית בנושא חייזרים והבטיחה כי תיתן בירה חינם לכל "חייזר שמצליח לצאת [מאזור 51]" כל עוד הציוץ עם העיצוב החדש יקבל 51,000 שיתופים ברשת הטוויטר. מסעדת המזון המהיר ארבי'ס תכננה לבצע משלוחי אוכל עם תפריט מיוחד בנושא האירוע.
מריה אוקטיאברסקאיה

| --- | --- |

 לידה:  16 באוגוסט 1905 חצי האי קרים, האימפריה הרוסית
 נהרגה:  15 במרץ 1944 (בגיל 38) סמולנסק, ברית המועצות
 מדינה:  ברית המועצות 
 השתייכות:  הצבא האדום
 תקופת הפעילות:  1943–1944
 דרגה:   סרג'נט (סמל)
 תפקידים בשירות
 נהגת טנק, מכונאית
 פעולות ומבצעים
 מלחמת העולם השנייה
 עיטורים
  גיבור ברית המועצות   עיטור לנין    עיטור המלחמה הפטריוטית הגדולה
 
מריה וסילייבנה אוקטיאברסקאיה (באוקראינית: Марія Василівна Октябрська; ‏16 באוגוסט 1905 - 15 במרץ 1944) הייתה נהגת טנק סובייטית במלחמת העולם השנייה. היא עוטרה בעיטור גיבור ברית המועצות, העיטור הצבאי הסובייטי הגבוה ביותר.
ביוגרפיה

אוקטיאברסקאיה נולדה כאחת מעשרה ילדי משפחה אוקראינית ענייה בחצי האי קרים. לפני המלחמה עבדה במפעל שימורים אוחר כך כמפעילת טלפון. ב-1925 נישאה לקצין סובייטי. אז החלה לגלות עניין בנושאים צבאיים. השתתפה בפעילות "מועצת נשות הצבא", הוכשרה כאחות צבאית ולמדה לנהוג ולהשתמש בכלי נשק. לדבריה, "להינשא לחייל פירושו לשרת בצבא: אשת קצין אינה רק אשה גאה אלא בעלת אחריות".
ביוגרפיה > במלחמת העולם השנייה

לאחר פרוץ המלחמה בחזית המזרח פונתה אוקטיאברסקאיה לטומסק שבסיביר. בעלה נהרג בקרב באוגוסט 1941 ליד קייב. הידיעה על מותו הגיעה אליה רק אחרי כשנתיים. היא עוררה בה כעס ורצון ללחום בגרמנים כדי לנקום את מות בעלה. היא מכרה את כל רכושה כדי לתרום טנק לצבא האדום. בקשתה הייתה שהוא ייקרא "החברה הלוחמת" (Боевая подруга) ושהיא תנהג בו. המועצה לביטחון המדינה אישרה את בקשתה. הטנק שנרכש בכספה היה טנק מדגם T-34.
באותה עת הייתה אוקטיאברסקאיה בת 38. היא עברה הכשרה בת חמישה חודשים בהפעלת הטנק - ארוכה בהרבה מהרגיל לאותו זמן. בספטמבר 1943 הוצבה לחטיבת המשמר ה-26 כנהגת ומכונאית. היא כתבה על צריח הטנק שלה את השם שבחרה לו. רבים מחבריה ליחידה ראו בכך בדיחה, אך שינו את דעתם בהמשך. ב-21 באוקטובר 1943 השתתפה בקרב הטנקים הראשון שלה בסמולנסק. היא תמרנה את הטנק בשדה הקרב כשחבריה לצוות משמידים מקלעים וקני ארטילריה של הגרמנים. לאחר שהטנק נפגע באש תותח היא יצאה ממנו והחלה לתקן אותו תחת אש אויב, בניגוד לפקודות שקיבלה. היא קודמה לדרגת סמלת.
חודש אחר כך הגדילה אוקטיאברסקאיה את המוניטין שלה כנהגת טנק מיומנת במהלך קרב לילה שבו כבשו הסובייטים את העיר נובויה סלו שליד ויטבסק. במהלך יום ה-17 בנובמבר פגע פגז ארטילריה גרמני בזחל הטנק שלו והשבית אותו. היא ואיש צוות נוסף קפצו אל מחוץ לטנק כדי לתקן אותו, בעוד יתר אנשי הצוות יורים אש חיפוי מן הצריח, עד שהשלימו את תיקון הזחל.
ב-17 בינואר 1944 השתתפה אוקטיאברסקאיה בקרב נוסף בקרבת ויטבסק. היא נהגה את הטנק שלה כנגד קווי הגנה גרמניים ופגעה בגרמנים בחפירות ובקיני מקלעים. אנשי צוותה גם השמידו תותח מתנייע. בהמשך פגע פגז מתותח נ"ט בזחל הטנק שלה והוא נעצר. היא יצאה מהטנק והחלה לתקן את הזחל בעיצומה של אש כבדה מארטילריה ומנשק קל. כאשר סיימה את התיקון נפגעה בראשה מרסיסי פגז שהתפוצץ בקרבתה ואיבדה את הכרתה. לאחר הקרב היא הועברה לבית חולים צבאי בעיר סמולנסק. היא לא שבה להכרתה ומתה מפצעיה ב-15 במרץ 1944.
באוגוסט 1944 הוענק למריה אוקטיאברסקאיה תואר גיבור ברית המועצות כהכרה בגבורתה בקרבות באזור ויטבסק.
מסתמי הלב

| --- | --- |

 שיוך:  לב האדם 
 מזהים
 FMA:  7110 
 קוד MeSH:  A07.541.510 
 מזהה MeSH:  D006351 
 מערכת השפה הרפואית המאוחדת:  C0018826 
 
מסתמי הלב הם שסתומים חד-כיווניים הנמצאים בלב ותפקידם להבטיח זרימה חד כיוונית של הדם בתוך חללי הלב וממנו החוצה ובכך לאפשר את עבודתו התקינה של מחזור הדם. המסתמים נפתחים ונסגרים כתוצאה מהפרשי לחצים משני צדדיהם ולא באמצעות פעולת שריר.
ישנם ארבעה מסתמים בלב:
שני מסתמי עליות-חדרים (נקראים גם מסתמי מפרש)- atrioventricular) av) האחד בין העלייה הימנית לחדר הימני (המסתם התלת-פסיגי), והשני בין העלייה השמאלית לחדר השמאלי (המסתם הצניפי). הם נפתחים כדי לאפשר זרימת דם מהעלייה לחדר, ונסגרים כדי למנוע זרימת דם חזרה מהחדר לעלייה.
שני מסתמים דמויי ירח (נקראים גם מסתמי כיס)- semilunar) sl) שנמצאים ביציאה משני חדרי הלב, מסתם עורק הריאה ביציאה מהחדר הימני לעורק הריאה, ומסתם אבי העורקים ביציאה מהחדר השמאלי לאבי העורקים. הם נפתחים כדי לאפשר זרימת דם לעורקים, ונסגרים כדי למנוע זרימת דם חזרה מהעורקים לחדרי הלב.
בזמן הרפיית הלב (דיאסטולה), מתמלאים חדרי הלב, מסתמי העליות-חדרים נפתחים והמסתמים דמויי הירח נסגרים. בזמן התכווצות הלב (סיסטולה) מוזרם הדם לאבי העורקים ולעורק הריאה וחדרי הלב מתרוקנים. בשלב זה נסגרים מסתמי העליות-חדרים ונפתחים המסתמים דמויי ירח.
נקישות הסגירה של מסתמי הלב הם הקולות הנשמעים במהלך פעימות הלב.
מסתמי עליות החדרים

מסתמי העליות-חדרים מכונים גם מסתמי מפרשים, בשל צורתם המיוחדת. אלו מסתמים חד-כיווניים גדולים המורכבים ממעין עלים דמויי חרמשים, שמונעים זרימה חוזרת מהחדרים לעליות במהלך הסיסטולה (התכווצות) החדרים. הם מעוגנים לקיר החדר על ידי גידים שמייצבים את המסתם למקומו. אלו מחוברים לשרירים הגורמים למתח בגידים כדי להחזיק את המסתם במקומו ומונעים ממנו להיפתח לכיוון הלא נכון (אין להם קשר לפתיחה או לסגירה של המסתם הנגרמת מהפרשי לחצים משני צדי המסתם).
מסתמי עליות החדרים > המסתם הצניפי

המסתם הצניפי (המסתם המיטרלי) נמצא בצדו השמאלי של הלב בין העלייה השמאלית לחדר השמאלי. הוא מונע מהדם לזרום חזרה מהחדר השמאלי לעלייה השמאלית. המסתם הצניפי נפתח על ידי לחץ המצטבר בעלייה השמאלית בזמן התכווצות העלייה, ומאפשר לדם לזרום מהעלייה לחדר השמאלי. בסוף התכווצות העלייה נסגר המסתם כדי למנוע מהדם מלזרום חזרה מהחדר לעלייה. משום שהוא נמצא בצד שמאל של הלב, עליו להתמודד עם כוחות ולחצים חזקים. משום כך הוא בעל שני חרמשים בלבד, ולפיכך הסיכוי שמשהו ישתבש בו נמוך יותר. סיבוך נפוץ של קדחת ראומטית גורם להתעבות או להיצרות המסתם הצניפי.
מסתמי עליות החדרים > המסתם התלת-פסיגי

המסתם התלת-פסיגי (המסתם הטריקוספידלי) נמצא בצדו הימני של הלב בין העלייה הימנית והחדר הימני. המסתם התלת-פסיגי, בדומה למסתם הצניפי, נפתח על ידי לחץ המצטבר בעלייה הימנית בזמן התכווצותה, ומאפשר לדם לזרום לחדר הימני. בסוף התכווצות העלייה נסגר המסתם כדי למנוע מהדם לזרום חזרה מהחדר הימני לעלייה.
מסתמי הכיסים

מסתמי הכיסים הם מסתמים דמויי סהר הנמצאים בפתחו של עורק הריאה ובפתחו של אבי העורקים. מסתמים אלו אינם בעלי מערכת תמיכה של גידים ושרירים שקיימת במסתמי העליות-חדרים, והם דומים בכך למסתמים שמצויים בוורידים. מסתמים אלה הם חד-כיווניים, וכשהם פתוחים הם מאפשרים לדם לזרום מהלב לעורקים, וכשהם סגורים הם מונעים מהדם לזרום חזרה מהעורקים אל הלב.
מסתמי הכיסים > מסתם אבי העורקים

מסתם אבי העורקים (המסתם האאורטלי) נמצא בין החדר השמאלי לאבי העורקים. המסתם הוא עגול, יש בו שלושה עלים, ומבנהו ופעולתו הם דמויי צמצם במצלמה. בזמן סיסטולה של החדרים עולה הלחץ בחדר השמאלי, וכשהלחץ בו גבוה מהלחץ באבי העורקים נפתח המסתם ומאפשר לדם לזרום מהחדר השמאלי לאבי העורקים. בסיום הסיסטולה, צונח הלחץ בחדר השמאלי במהירות והלחץ הגבוה יותר באבי העורקים גורם למסתם להיסגר. מסתם אבי העורקים תורם לרכיב A2 של קול הלב השני (S2).
מסתמי הכיסים > מסתם עורק הריאה

מסתם עורק הריאה (המסתם הפולמונרי) נמצא בין החדר הימני לעורק הריאה וגם לו שלושה עלים. בדומה למסתם אבי העורקים המסתם נפתח בזמן סיסטולה של החדרים כשהלחץ בחדר הימני גבוה מהלחץ בעורק הריאה, ובסיום הסיסטולה בחדרים, כשהלחץ בחדר הימני יורד בחדות, הלחץ הגבוה יותר בעורק הריאה גורם למסתם להיסגר.
פתולוגיה

מבנה לא תקין של מסתמי הלב (עקב התפתחות מבנית לקויה, מחלה, טראומה או שיקוע סידן בגילים מבוגרים) פוגם ביכולתם להבטיח זרימה חד-כיוונית ויעילה של הדם. 
מסתם לא תקין עלול שלא להיסגר כיאות, ובכך לאפשר חזרה חלקית של הדם נגד כיוון הזרימה הרצוי, או שלא להיפתח כיאות ובכך להקטין את נפח הדם העובר דרכו.
בין שאר הדברים, תופעות אלו מקטינות את יעילות מחזור הדם בביצוע חילוף החומרים בריאות ועשויות לבוא לידי ביטוי, בין יתר הדברים, בהתעייפות מהירה ולא אופיינית או בשינויים בקצב הלב.
ראו גם

מחלת לב מסתמית
מקסוול פרקינס

| --- | --- |

 לידה:  20 בספטמבר 1884 ניו יורק, ארצות הברית 
 פטירה:  17 ביוני 1947 (בגיל 62) סטמפורד, ארצות הברית 
 מדינה:  ארצות הברית 
 מקום לימודים:  אוניברסיטת הרווארד, הרווארד קולג' 
 שפות היצירה:  אנגלית 
 צאצאים:  לואיזה אלבירה פרקינס 
 
מקסוול אוורט פרקינס (באנגלית: Maxwell Evarts Perkins; ‏20 בספטמבר 1884 - 17 ביוני 1947) היה עורך ספרותי אמריקאי שערך בין היתר את ספריהם של ארנסט המינגוויי, תומאס וולף וסקוט פיצג'רלד.
ביוגרפיה

פרקינס נולד בניו יורק, סבו מצד אמו היה המשפטן והפוליטיקאי ויליאם אברטס. ב-1907 סיים תואר ראשון בכלכלה באוניברסיטת הרווארד. לאחר לימודיו עבד ככתב בניו יורק טיימס.
ב-1910 הצטרף פרקינס להוצאת הספרים בני צ'ארלס סקריבנר (Charles Scribner's Sons). ב-1919 החתים את הסופר הצעיר סקוט פיצג'רלד, הוא ערך את ספריו וקידם את יצירתו בהנהלת ההוצאה. הספר הראשון של פיצג'רלד שפרסמה ההוצאה היה "בואכה גן עדן" שזכה להצלחה גדולה. דרך פיצג'רלד הכיר את ארנסט המינגוויי וצירף גם אותו לשורת הסופרים בהוצאה ותחת עריכתו. ב-1926 פרסמה ההוצאה את הרומן המשמעותי הראשון של המינגוויי "וזרח השמש", הצלחת הספר הביאה לפרסום ספרו הבא "הקץ לנשק" שהפך לרב מכר. לאחר מותו של פרקינס הקדיש לו המינגוויי את ספרו "הזקן והים". סופר נוסף אותו גילה פרקינס היה תומאס וולף, בספריו של וולף נדרש פרקינס לעריכה רבה וניהל עמו מאבקים ממושכים במטרה להביאו לקיצוץ נרחב באורכם, עד שלבסוף עזב וולף את ההוצאה.
סופרים בולטים נוספים שאת ספריהם ערך פרקינס היו אלן פטון, ארסקין קולדוול, מרג'ורי קינן רולינגס וג'יימס ג'ונס אותו שכנע לנטוש את כתיבת האוטוביוגרפיה לטובת הרומן "מעתה ועד עולם".
דמותו של פרקינס גולמה על ידי קולין פירת' בסרט הקולנוע "Genius" ("גאון") מ-2016 וכן על ידי מלקולם מקדואל בסרט שנותי היפות בקרוס קריק מ-1983.
נכדו הוא השחקן פרי קינג.
מרחב ישורון

| --- | --- |

 לידה:  17 בדצמבר 1978 (בן 45) אפיק, השטחים הכבושים 
 מדינה:  ישראל 
 שפות היצירה:  עברית 
 www.merhavyeshoron.com
 
מרחב ישורון (נולד ב-1978) הוא משורר ישראלי.
ביוגרפיה

ישרון נולד בקיבוץ אפיק וגדל ביישוב קורנית שבגליל.
שיריו הראשונים פורסמו בשנת 2006 בכתב העת "הו!". הוציא לאור שישה ספרים ופרסם במקומות שונים, בהם "מעין", "גרנטה", "הליקון", "ננופואטיקה", "עכבר העיר" והארץ. שיריו תורגמו לרוסית, צרפתית, ערבית ואנגלית.
ישורון הוא דוקטור לספרות. הוא עוסק במחקרו במתחים בין לשון הקודש והחול. עבודת הדוקטורט שלו מציגה קריאה במורה הנבוכים של הרמב"ם כבסיס לפואטיקה של הלשון העברית.